stanford-oval/wikipedia huggingface dataset:
Just Mathias Thiele

| Just Mathias Thiele |
| --- | --- |
 Just Mathias Thiele
Henkilötiedot
Syntynyt: 13. joulukuuta 1795 Kööpenhamina, Tanska
Kuollut: 9. marraskuuta 1874 (78 vuotta) Kööpenhamina, Tanska
Kansalaisuus:  Tanska
Ammatti:  kirjastonhoitaja, kirjailija, folkloristi
Kirjailija
Äidinkieli: tanska
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Just Mathias Thiele (13. joulukuuta 1795 Kööpenhamina, Tanska – 9. marraskuuta 1874 Kööpenhamina, Tanska) oli tanskalainen kirjastonhoitaja, folkloristi, runoilija graafikko ja piirtäjä.
Thiele tuli ylioppilaaksi 1816 ja oli jo edellisenä vuonna saanut Jens Baggesenin tunnustuksen runomuotoisesta vastauksestaan tämän esittämään arvoitukseen ”Det evige sindbillede”. Thiele oli 1820–1835 Det Kongelige Bibliotekin sihteerinä ja oli vuodesta 1835 kuparipiirroskokoelman inspehtori sekä vuodesta 1861 johtaja. Hänen aikanaan kokoelma erotettiin kirjastosta ja saatiin mallikelpoiseen kuntoon. Hän oli lisäksi 1825–1871 Kunstakademietin sihteeri ja vuodesta 1839 kuninkaallisen käsikirjaston hoitaja.
Thiele julkaisi 1818–1823 kaksiosaisen Danske folkesagn, minkä lisäksi tuli 1860 kolmas osa, Den danske almues overtroiske meninger. Oleskellessaan Roomassa 1824 hän pääsi tekemisiin Bertel Thorvaldsenin kanssa ja julkaisi teoksen Thorvaldsen og hans værker (1831–1850, uusi painos 1842–1857, jossa 205 kuparipiirrosta) ja kirjoitti myöhemmin Thorvaldsens biographie (1851–1856). Hänen kirjansa Vragstykker af et digterskib (1848) sisältää muun muassa lyyrisiä runoja ja pari näytelmää. Kansansaduista on peräisin aineksia näytelmissä Thyra Boløxe og herremanden (1857) ja Claus Rigmands skat (1859) sekä kahdessa ”kansanrunodraamassa” (1864).
Thiele oli myös piirtäjä ja graafikko. Yksi hänen työnsä on Göteborgin historiallisessa museossa.
Teokset

Danske folkesagn, 1818–1823
Thorvaldsen og hans værker (1831–1850, uusi painos 1842–1857, jossa 205 kuparipiirrosta)
Vragstykker af et digterskib (1848)
Thorvaldsens biographie (1851–1856)
Thyra Boløxe og herremanden (1857)
Claus Rigmands skat (1859)
Den danske almues overtroiske meninger 1860
Kunstakademiet og heststatuen paa Amalienborg (1860)
Erindringer fra Bakkehuset (1869)
Af mit livs aarbøger 1795–1826 (1873)
Af mit livs aarbøger 1795–1874 (1917).
Aiheesta muualla

Kuvia tai muita tiedostoja aiheesta Just Mathias Thiele Wikimedia Commonsissa
Just Mathias Thiele, Nomos (tanskaksi)
Just Might Take Your Life

| Just Might Take Your Life Deep Purple |
| --- | --- | --- |

Livealbumin tiedot
 Äänitetty : 6. huhtikuuta 1974
 Julkaistu: toukokuu 2003
 Tyylilaji: hard rock
 Levy-yhtiö: Sonic Zoom
Deep Purplen muut julkaisut
| Live in Denmark 1972 2003 | Just Might Take Your Life 2003 | Perks and Tit 2004 |
Just Might Take Your Life on Deep Purplen California Jam -esiintymisestä tehty parempilaatuinen versio vuodelta 2003. Se sisältää myös aiemmista painoksista puuttuneen "Lay Down Stay Down" -kappaleen. Tosin välispiikkejä on jouduttu editoimaan, jotta levy mahtuisi yhdelle CD:lle.
Kappaleet

Burn
Might Just Take Your Life
Lay Down Stay Down
Mistreated
Smoke On The Water
You Fool No One - The Mule
Space Truckin'
Kokoonpano

David Coverdale – laulu
Ritchie Blackmore – kitara
Glenn Hughes – basso, laulu
Jon Lord – urut, kosketinsoittimet
Ian Paice – rummut
Just Push Play

| Just Push Play Aerosmith |
| --- | --- | --- |

Studioalbumin tiedot
 Äänitetty : huhti-joulukuu 2000
 Julkaistu: maaliskuu 2001
 Tuottaja(t): Steven Tyler,Joe Perry, Mark Hudson, Marti Frederiksen
 Tyylilaji: hard rock
 Kesto: 48.56
 Levy-yhtiö: Columbia Records
Listasijoitukset
  8.
Aerosmithin muut julkaisut
| Nine Lives 1997 | Just Push Play 2001 | Honkin' on Bobo 2004 |
Singlet albumilta Just Push Play
 ”Jaded” Julkaistu: 21. joulukuuta 2000  ”Fly Away from Here” Julkaistu: 2. kesäkuuta 2001  ”Sunshine” Julkaistu: 2001  ”Just Push Play” Julkaistu: syyskuu 2001
Just Push Play on yhdysvaltalaisen hard rock -yhtye Aerosmithin vuonna 2001 julkaistu kolmastoista albumi. Singleinä julkaistiin kappaleet ”Jaded”, ”Fly Away from Here”, ”Sunshine” ja ”Just Push Play”.
Kappaleet

”Beyond Beautiful” - 4.45
”Just Push Play” - 3.51
”Jaded” - 3.34
”Fly Away from Here” - 5.01
”Trip Hoppin’” - 4.27
”Sunshine” - 3.37
”Under My Skin” - 3.45
”Luv Lies” - 4.26
”Outta Your Head” - 3.22
”Drop Dead Gorgeous” - 3.42
”Light Inside” - 3.34
”Avant Garden” - 4.52
Piiloraita ”Under My Skin Reprise” alkaa noin 45 sekuntia viimeisen kappaleen jälkeen ja soi noin minuutin.
Kokoonpano

Steven Tyler - laulu, huuliharppu, piano, lyömäsoittimet, rummut
Joe Perry - kitara, taustalaulu
Brad Whitford - kitara
Joey Kramer - rummut
Tom Hamilton - basso
Just My Luck

| Satumainen onni> Just My Luck |
| --- | --- |

Ohjaaja:  Donald Petrie
Käsikirjoittaja:   I. Marlene King  Amy B. Harris  Jonathan Bernstein  James Greer 
Tuottaja:   Arnon Milchan  Arnold Rifkin  Donald Petrie 
Säveltäjä:  Teddy Castellucci
Kuvaaja:  Dean Semler
Leikkaaja:  Debra Neil-Fisher
Lavastaja:  Chuck Potter
Pääosat:   Lindsay Lohan  Chris Pine  Faizon Love  Missi Pyle  McFly 
Valmistustiedot
Valmistusmaa:  Yhdysvallat
Tuotantoyhtiö:   Regency Enterprises  Cheyenne Enterprises  Silvercup Studios  20th Century Fox 
Levittäjä:  20th Century Studios Netflix
Ensi-ilta:  12. toukokuuta 2006
Kesto:  108 minuuttia
Alkuperäiskieli:  englanti
Budjetti:  28 000 000 dollaria
Tuotto:  38 077 373 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Satumainen onni (Just My Luck) on vuonna 2006 ensi-iltansa saanut yhdysvaltalainen romanttinen komediaelokuva, jonka on ohjannut Donald Petrie. Elokuvan pääosia esittävät Lindsay Lohan ja Chris Pine.
Juoni

Ashley on onnekas nuori tyttö ja Jake huono-onninen mies, jolle tapahtuu jatkuvasti pahaa. Suudeltuaan Jakea naamiaisjuhlissa Ashley tajuaa hyvän onnensa vaihtuneen Jaken huono-onnisuuteen. Ashley ajautuu lukuisiin surkeisiin tapahtumiin, kun taas Jake saa upouuden asunnon ja levytyssopimuksen McFly-yhtyeelleen. Ashley yrittää löytää Jaken uudestaan ja suudella tätä palauttaakseen onnensa. Jake on kuitenkin naamioitunut eikä Ashley tiedä miltä hän näyttää, joten hän päätyy suutelemaan kaikkia juhlien miestanssijoita, jotka voisivat olla Jake. Hän kokeilee, onko mies se oikea raaputtamalla peliarpaa suutelun jälkeen. Hän löytää viimeisen miehen, jota ei ole suudellut, ja suutelee tätä esittäen miehen saaneen sydänkohtauksen ja antavansa tälle tekohengitystä. Kuinka hyvänsä, hän kaatuu mutakasaan, joka oli taidenäyttelyssä, ja joutuu jälleen raahatuksi putkaan. Luovutettuaan hän tapaa Jaken kahvilassa.
Ashleyn peityttyä mutaan ja hänen ollessaan rahaton ostamaan ruokaa, Jake tuntee myötätuntoa tyttöä kohtaan. Jake antaa Ashleylle vanhan työnsä. Jonkin ajan kuluttua Ashley tajuaa Jaken olleen juhlissa ja saa onnensa takaisin suutelemalla tätä uudestaan. Myöhemmin Jaken isännöimässä konsertissa asiat menevät pieleen, mikä johtuu Jaken takaisin saamasta huonosta onnesta. Ashley säälii Jakea ja suutelee tätä uudestaan. Ashleyllä on tunteita Jakea kohtaan, mutta ajattelee ettei suhde voisi toimia, koska heidän täytyisi suudella. Hän aikoo lähteä tapaamaan vanhempiaan joksikin aikaa.
Jake saapuu Grand Centralin asemalle saatuaan selville suudelmien ”siirtävän” onnea. Hän suostuttelee Ashleyn jäämään ja sanoo, että tämän kanssa oleminen on paljon arvokkaampaa kuin jatkuva onnekkuus. Lopulta he molemmat pussaavat Jaken nuorta serkkua (jolla on myös huonoa onnea) vastakkaisille poskille yhtä aikaa, siirtäen onnen tälle. Ashleylle ja Jakelle jää molemmille sekä hyvää että huonoa onnea.
Näyttelijät

| 0 | 1 | 2 |
| --- | --- | --- |
|  Lindsay Lohan  | … |  Ashley Albright   |
|  Chris Pine  | … |  Jake Hardin   |
|  Samaire Armstrong  | … |  Maggie   |
|  Bree Turner  | … |  Dana   |
|  Faizon Love  | … |  Phillips   |
|  Missi Pyle  | … |  Peggy Braden   |
|  Makenzie Vega  | … |  Katy   |
|  Carlos Ponce  | … |  Antonio   |
|  Tom Fletcher  | … |  oma itsensä (McFly)   |
|  Danny Jones  | … |  oma itsensä (McFly)   |
|  Harry Judd  | … |  oma itsensä (McFly)   |
|  Dougie Poynter  | … |  oma itsensä (McFly)   |
|  Tovah Feldshuh  | … |  Madame Z   |
|  Jaqueline Fleming  | … |  Tiffany   |
|  Dane Rhodes  | … |  Mac   |
Kari Slaatsveen

| Kari Slaatsveen |
| --- | --- |
 Slaatsveen vuonna 2017.
Henkilötiedot
Syntynyt: 15. syyskuuta 1963 (ikä 61) Nesodden, Norja
Ammatti:  toimittaja
Toimittaja
Radio:  NRK (1989–2017)
Kari Slaatsveen (s. 15. syyskuuta 1963 Nesodden) on norjalainen toimittaja ja juontaja. Hän työskenteli vuosina 1989–2017 NRK:lla, jossa hän aloitti aamujuontajana ja juonsi myöhemmin useita suosittuja viihde- ja musiikkiohjelmia. NRK:lta lähtönsä jälkeen hän on tehnyt podcasteja ja julkaissut novellikokoelman Kvinnen som ble saget i to (2018).
Jussi Lepistö

| Jussi Lepistö> Henkilötiedot |
| --- | --- |
Syntynyt: 28. helmikuuta 1960 (ikä 64) Helsinki, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  82 kg
Pelaajaura
Pääsarjaura:  1978–1990
Seurat:  Jokerit (SML) Leksands IF (SEL) HIFK (SML) Vantaa HT (I-div.)
Jussi Lepistö (s. 28. helmikuuta 1960 Helsinki) on suomalainen entinen jääkiekkopuolustaja. Hän pelasi urallaan SM-liigassa yhteensä 379 runkosarjaottelua tehopistein 40+75=115 ja keräten 256 jäähyminuuttia sekä kahdeksan playoff-ottelua tehden kolme syöttöpistettä ja keräten kaksi jäähyminuuttia. Lepistö toimi Jokereiden kapteenina kausina 1981–1982 ja 1986–1987.
Ura > Seuraura

Lepistö on Jokereiden kasvatti. Hän voitti seurassa D-nuorten Suomenmestaruuden vuonna 1973 ja C-nuorten Suomenmestaruuden vuonna 1976. Lepistö pelasi juniorina myös hyökkääjänä, mutta lopulta Jokereiden juniorivalmentaja Pentti Katainen teki hänestä puolustajan. Lepistö nousi seuran SM-liigajoukkueeseen kaudella 1978–1979, jolloin hänen tulokaskautensa toi 35 runkosarjaottelussa tehot 5+3=8. Sekä kauden 1979–1980 että kauden 1980–1981 päätteeksi Jokerit ajautui liigakarsintoihin, mutta joukkue onnistui säilyttämään sarjapaikkansa.
Kauden 1981–1982 Lepistö toimi vain 21-vuotiaana Jokereiden kapteenina. Kauden 1982–1983 päätteeksi hän voitti SM-hopeaa. Kaudella 1983–1984 Lepistö pelasi Jokereiden ohella SM-liigaa myös seitsemän ottelun verran Suomen olympialaisiin valmistauneessa maajoukkueessa.
Kaudeksi 1984–1985 Lepistö siirtyi Ruotsin Elitserienin Leksands IF:ään. Kahden siellä vietetyn vuoden jälkeen hän palasi kaudeksi 1986–1987 Jokereihin, joiden kapteenina Lepistö toimi. Hän oli joukkueen tehokkain puolustaja tehoilla 7+11=18. Kaudeksi 1987–1988 Lepistö vaihtoi Jokereiden paikallisvastustaja Helsingin IFK:hon. Hän jakoi pudotuspeleissä joukkueen sisäisen tehotilaston voiton Tony Ariman kanssa lukemalla +3.
Kolmen HIFK:ssa vietetyn vuoden jälkeen Lepistö siirtyi kaudeksi 1990–1991 I-divisioonajoukkue Vantaa HT:n riveihin. Hän pelasi siellä kaksi täyttä kautta ja esiintyi joukkueessa vielä yhden ottelun verran kaudella 1992–1993, jonka jälkeen Lepistö lopetti pelaajauransa.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. EM-kilpailut  | Mitalit> Maa:   Suomi.Miesten jääkiekko.Alle 18-v. EM-kilpailut  | Mitalit> Maa:   Suomi.Miesten jääkiekko.Alle 18-v. EM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Tampere 1978 | jääkiekko |  |
Lepistö pelasi alle 20-vuotiaiden MM-kilpailuissa vuonna 1979 sekä alle 18-vuotiaiden EM-kilpailuissa vuonna 1978, jolloin hän voitti Euroopan-mestaruuden. Lepistö pelasi turnauksessa laitahyökkääjänä samassa ketjussa Jari Kurrin ja Jarmo Mäkitalon kanssa.
Muuta

Lepistön poika Sami pelaa puolustajana Jokereiden KHL-joukkueessa. Hän on pelannut urallaan pudotuspelit mukaan lukien 186 NHL-ottelua, kuului vuoden 2011 maailmanmestarijoukkueeseen sekä voitti olympiapronssia vuosina 2010 ja 2014. Jussi Lepistön nuorempi poika Tommi on pelaa jääkiekkoa harrastepohjalta hyökkääjänä IV-divisioonan Kallio Gladiatorsissa.
Jussi Lepistö harrasti nuorempana myös yleisurheilua ja juoksi Vuosaaren Viikinkien pikaviestijoukkueessa.
Kari Sinisalo

Kari Jouko Sinisalo (6. heinäkuuta 1938 Turku – 3. lokakuuta 1978 Siilinjärvi) oli suomalainen lainsäädäntöjohtaja ja Helsingin yliopiston hallinto-oikeuden apulaisprofessori, joka menehtyi Rissalan lentoturmassa.
Sinisalo tuli ylioppilaaksi 1957 Kotkan yhteislyseosta, lainopin kandidaatiksi hän valmistui 1962 ja oikeustieteen lisensiaatiksi 1966. Oikeustieteen tohtoriksi Sinisalo väitteli Turun yliopistossa 1971 (väitöskirja Poliisin toimivallan määräytyminen: tutkimus poliisin vallasta ylläpitää yleistä järjestystä ja turvallisuutta). Sinisalo toimi 1962–1972 Turun yliopiston assistenttina, oikeusministeriön lainsäädäntöneuvos hänestä tuli 1972 ja lainsäädäntöjohtaja 1974. Hoidettuaan Tampereen yliopistossa julkisoikeuden apulaisprofessorin ja professorin virkoja Sinisalosta tuli myös Helsingin yliopiston hallinto-oikeuden apulaisprofessori 1974. Sinisalolla oli useita asiantuntijatehtäviä ja hän julkaisi sekä tutkimuksia, tietoteoksia että selvityksiä.
Jussi-palkinnot 1972

Jussi-palkinnot 1972 jaettiin 27. elokuuta 1972 Helsingin La Scala -elokuvateatterissa. Palkinnot jaettiin elokuville, jotka olivat saaneet ensi-iltansa aikavälillä 1. tammikuuta 1971 – 30. kesäkuuta 1972.
Voittajat

| Sarja | Voittaja | Elokuva |
| --- | --- | --- |
| Paras ohjaus | Mikko Niskanen | Kahdeksan surmanluotia |
| Paras miespääosa | Mikko Niskanen | Kahdeksan surmanluotia |
| Paras naispääosa | Eila Pehkonen | tv-elokuva Se on sitten kevät |
| Paras naispääosa | Eeva-Maija Haukinen | Kun taivas putoaa... |
| Paras lyhytelokuva | Antti Peippo | Viapori |
| Paras lyhytelokuva | Aito Mäkinen, Virke Lehtinen | Forest Industry in Finland |
| Ulkomaiset Jussi-palkitut | Jan Troell | Maastamuuttajat, Raivaajat |
| Ulkomaiset Jussi-palkitut | Innokenti Smoktunovski |  |
Voittajat > Kunniakirjat

5 kotimaiselle elokuvalle
16 ulkomaiselle elokuvalle
Karaburun (Albania)

| Karaburun> Gadishulli i Karaburunit |
| --- | --- |
 Karaburunin niemi avaruudesta nähtynä.
  Karaburun 
Sijainti:  40°25′19″N, 19°17′19″E
Merialue:  Adrianmeri ja Joonianmeri, Välimeri
Valtio
Valtio:  Albania
Maakunta:  Vlorë
Karaburun (alb. Gadishulli i Karaburunit), antiikin Akrokeraunia (m.kreik. Ἀκροκεραύνια, myös τὰ ἄκρα Κεραύνια, ta akra Keraunia; lat. Acroceraunia), on niemi Albaniassa. Se muodostaa maan läntisimmän pisteen mantereella. Niemen pituus on noin 16 kilometriä, leveys noin 3–5 kilometriä ja suurin korkeus noin 800 metriä merenpinnasta laskettuna. Niemen ja mantereen väliin jää Vlorënlahti eli Auloninlahti.
Karaburunin niemi Vlorënlahdelta nähtynä.
Karaburunin niemi on Albanian eteläosien poikki kulkevien Keraunisten vuorten jatke. Joskus myös vuoria kutsutaan Akrokeraunisiksi vuoriksi, mutta varsinaisesti jälkimmäinen nimi viittaa niemeen. Niemi on tunnettu myös nimellä Glossa, ”Kieli”. Italialaiset ovat kutsuneet niemeä samaan viittaavalla nimellä Linguetta. Karaburunin niemestä pohjoiseen meri on Adrianmerta ja etelään Joonianmerta.
Niemellä on lukuisia luolia. Niistä tunnetuimpiin lukeutuu Haxhi Aliun luola, joka on Albanian suurin meriluola.
Aiheesta muualla

Kuvia tai muita tiedostoja aiheesta Karaburun Wikimedia Commonsissa
Jussi-palkinnot 1973

Jussi-palkinnot 1973 jaettiin 26. elokuuta 1973 Helsingissä, Adlon-elokuvateatterissa. Palkinnot jaettiin elokuville, jotka olivat saaneet ensi-iltansa aikavälillä 1. heinäkuuta 1972 – 30. kesäkuuta 1973.
Voittajat

| Sarja | Voittaja | Elokuva |
| --- | --- | --- |
| Paras ohjaus | Erkko Kivikoski | Laukaus tehtaalla |
| Paras ohjaus | Rauni Mollberg | televisioelokuva: Sotaerakko |
| Paras ohjaus | Veikko Kerttula | televisioelokuva: Se tavallinen tarina |
| Paras tuottaja | Seppo Huunonen | Lampaansyöjät |
| Paras naispääosa | Tea Ista | Haluan rakastaa Peter |
| Ulkomaiset Jussi-palkitut | Andrei Tarkovski | Andrei Rublev |
| Ulkomaiset Jussi-palkitut | Marlon Brando (vuoden näyttelijä) |  |
| Ulkomaiset Jussi-palkitut | Andrei Mihalkov-Kontshalovski | Ensimmäinen opettaja, Aateliskoti, Vanja-eno |
Voittajat > Kunniakirjat

9 kotimaiselle elokuvalle
20 ulkomaiselle elokuvalle
Jussi-palkinnot 1966

Jussi-palkinnot 1966 jaettiin 30. huhtikuuta 1966 järjestetyssä jakotilaisuudessa ravintola Vaakunassa Helsingissä. Palkinnot jaettiin elokuville, jotka olivat saaneet ensi-iltansa vuosina 1964 ja 1965.
Voittajat

| Sarja | Voittaja | Elokuva |
| --- | --- | --- |
| Paras ohjaus | Risto Jarva | Onnenpeli |
| Paras tuottaja | Risto Orko | Tunteita |
| Paras käsikirjoitus | Jörn Donner | Täällä alkaa seikkailu |
| Paras miespääosa | Pekka Autiovuori | Tunteita |
| Paras naispääosa | Riitta Elstelä | Onnelliset leikit |
| Paras naissivuosa | Senni Nieminen | Täällä alkaa seikkailu |
| Paras musiikki | Pentti Lasanen | Onnelliset leikit, Käyntikorttini..., Vaaksa vaaraa, Jörn Donner kertoo Helsingistä |
| Paras lyhytelokuva | Juho Gartz, Sauli Rantamäki, Martti Utriainen, Jukka Lampinen | Kivimies |
| Paras lyhytelokuva | Erkko Kivikoski | Ovi |
| Paras televisioelokuva | Marjatta Muurimaa | Valoa |
| Paras televisioelokuva | Reino Paasilinna | Suo siellä, vetelä täällä |
| Paras televisioelokuva | Heikki Partanen | Käytöskukka |
| Paras kaitaelokuva | Anja Väänänen | Hanni – avioerolapsi |
Voittajat > Kunniakirjat

6 kotimaista kunniakirjaa
28 ulkomaiselle elokuvalle
Lipps Inc

Lipps Inc oli yhdysvaltalainen yhtye, jonka tunnetuimmat kappaleet ovat Funkytown (1980) ja Designer Music (1981). Yhtyeen loi Yhdysvaltain Minnesotan Minneapolisissa Steven Greenberg, joka sävelsi ja tuotti kaikki yhtyeen kappaleet. Hän myös soitti useita instrumentteja. Vokalistina ja saksofonistina toimi Cynthia Johnson, ja loput yhtyeestä muodostivat vaihtuvat studiomuusikot.
Yhtye julkaisi debyyttialbuminsa Mouth to Mouth vuonna 1980. Tältä albumilta otettu single Funkytown pysyi Yhdysvalloissa neljä viikkoa listaykkösenä sekä Billboard Hot 100 että Hot Dance Music/Club Play -listoilla. Se saavutti platinalevyn rajan. Isossa-Britanniassa se ylsi listakakkoseksi ja oli hitti myös muualla maailmassa. Myöhemmät julkaisut eivät enää kyenneet saavuttamaan yhtä suurta menestystä, vaikkakin useasta niistä tuli hittejä 1980-luvun kuluessa.
Diskografia > Albumit

1979: Mouth to Mouth
1980: Pucker Up
1981: Designer Music
1982: 4
1985: Hit The Deck/Does Anybody Know Me
Diskografia > Albumit > Kokoelmalevyt

1992: Funkyworld: The Best of Lipps, Inc., Island Records
2003: Funkytown, Universal Music Enterprises
Diskografia > Singlet

1979: "Rock It"
1980: "Funkytown"
1980: "Designer Music"
1981: "All Night Dancing"
1981: "How Long"
1981: "Jazzy"
1981: "There They Are"
1982: "Tight Pair"
1982: "Addicted To The Night"
1983: "Hold Me Down"
1983: "Choir Practice"
1983: "Hit The Deck"
1984: "Does Anybody Know"
1985: "Power"
1985: "Gossip Song"
Aiheesta muualla

Kotisivut (englanniksi)
Jussi-palkinnot 1967

Jussi-palkinnot 1967 jaettiin 28. helmikuuta 1967 järjestetyssä jakotilaisuudessa Kallion virastotalossa Helsingissä. Palkinnot jaettiin elokuville, jotka olivat saaneet ensi-iltansa vuonna 1966.
Voittajat

Suomalaisia elokuvia palkittiin seitsemässä kategoriassa. Käpy selän alla voitti yhtä kategoriaa, Rakkaus alkaa aamuyöstä -elokuvalle mennyttä naispääosapalkintoa. lukuun ottamatta kaikki palkinnot. Suomalaisten lisäksi palkittiin Milos Forman ulkomaisen Jussin palkinnolla.
| Voittaja> Paras ohjaus | Elokuva> Paras ohjaus |
| --- | --- |
Mikko Niskanen: Käpy selän alla
Paras tuottaja
FJ-Filmi Oy: Käpy selän alla
Paras käsikirjoitus
Marja-Leena Mikkola: Käpy selän alla
Paras miespääosa
Jukka Sipilä: Käpy selän alla
Paras naispääosa
Elli Castrén: Rakkaus alkaa aamuyöstä
Paras kuvaus
Esko Nevalainen: Käpy selän alla
Paras musiikki
Kaj Chydenius: Käpy selän alla
Ulkomainen Jussin saaja
Milos Forman:
Voittajat > Kunniakirjat

8 kotimaiselle lyhytelokuvalle
14 ulkomaiselle elokuvalle
Kalatori (täsmennyssivu)

Kalatori voi viitata seuraaviin asioihin:
Kalatori, aukio Raumalla
Kalatori (yritys), suomalainen kalaliike
Tsukijin kalatori, kalan tukkukauppa Tokiossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kalatori”, voi hakea sivunnimihaulla, laajalla sivunnimihaulla tai tekstihaulla.
Kahala järv

| Kahala järv |
| --- | --- |

Valtiot:  Viro
Maakunnat:  Harjumaa
Kunnat:   Kuusalun kunta
Koordinaatit:  59°19′04″N, 25°31′55″E
Vesistöalue ja valuma-alueen tietoja
Päävesistöalue:  Loo jõen valuma-alue
Tulo-ojia:  suo-ojia
Laskuoja:  Oldoja Loo jõgeen
Järvinumero:  vee2001600
Mittaustietoja
Pinnankorkeus:  32,8  m 
Rantaviiva:  8,727 km
Pinta-ala:  3,456 km2 
Keskisyvyys:  0,9 m
Suurin syvyys:  2,8 m
Valuma-alue:  16,4 km²
 fiKahala järv 
Kahala järv  on Virossa Harjumaalla  Kuusalun kunnassa sijaitseva järvi.
Maantietoa

Järven pinta-ala on 346 hehtaaria ja se on 2,4 kilometriä pitkä ja 2,0 kilometriä leveä. Vedenpinnan korkeus on keskimäärin 32,8 m meren pinnan yläpuolella. Siihen laskevat Miku kraav ja Oldoja, joka on samalla sen laskuoja. Järven valuma-alueen laajuus on 16,4 neliökilometriä.
Järvi on luodattu ja sen keskisyvyys on 0,9 metriä ja suurin syvyys 2,8 metriä. Järven laskennalliseksi tilavuudeksi voidaan määrittää 0,0031 kuutiokilometriä eli 3,1 miljoonaa kuutiometriä . Järven rantaviivan pituus on 8,7 kilometriä.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei mataluuden ja avoimuuden takia lämpötilakerrostu (vir. keskmise karedusega kihistumata veega järv).
Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi (vir. kalgiveeline miksotroofne tai kalgiveeline segatoiteline, KM). Silloin järven veden kalkkipitoisuus on joko keskikorkea tai korkea, veden humuspitoisuus on suuri eli järvi on dystrofinen ja se on rehevöitynyt.
Jalkapallon Afrikan-mestaruuskilpailut 2010

| Jalkapallon Afrikan-mestaruuskilpailut 2010  |
| --- | --- | --- |

| Joukkueet | 15 (Yhdestä maanosasta) |  |
| Isäntämaa |  Angola |  |
| Ajankohta | 10. tammikuuta – 31. tammikuuta 2010 |  |
| Mitalistit – Kulta – Hopea – Pronssi |   Egypti  Ghana  Nigeria |  |
| Ottelut | 29 |  |
| Maalit | 71 (keskiarvo 2.45) |  |
| Yleisö | 543 500 (keskiarvo 18 741) |  |
| Paras maalintekijä |  Gedo, 5 maalia |  |
| Paras pelaaja |  Ahmed Hassan |  |
27. jalkapallon Afrikan-mestaruuskilpailut pelattiin 10.–31. tammikuuta 2010 Angolassa. Nigeria valittiin varaehdokkaaksi, mikäli Angola ei kykenisi täyttämään CAF:n vaatimuksia isännyydestä.
Turnauksen voitti Egypti, jolle mestaruus oli maan historian seitsemäs ja kolmas peräkkäinen.
Isännyyden valinta

Afrikan jalkapalloliitto (CAF) antoi Angolalle mahdollisuuden järjestää Afrikan-mestaruuskilpailut. Liitto päätti kierrättää isännyyttä antamalla uusille maille mahdollisuuden. Ehdokkaina olivat Angolan lisäksi Gabon ja Päiväntasaajan Guinea, sekä Mosambik, Zimbabwe, Namibia ja Senegal, joiden ehdokkuudet hylättiin uuden isännän etsimisessä. Angolan järjestäessä vuoden 2010 kisat Päiväntasaajan Guinea ja Gabon saivat yhteisjärjestää vuoden 2012 kisat ja Libyalle tarjoutui vuoden 2014 kisaisännyys.
Kaksi kertaa aikaisemmin isäntämaana toiminut Nigeria valittiin varaisännäksi kolmeen seuraavaan turnaukseen, mikäli joukkueet eivät kykenisi täyttämään Afrikan jalkapalloliiton vaatimuksia.
Karsinnat

Afrikan jalkapalloliitto ilmoitti vuoden 2010 MM-karsintojen toimivan samalla myös karsintoina Afrikan-mestaruuskisoihin. Kisoihin pääsivät isäntä maan lisäksi jokaisen MM-karsintalohkojen kolme parasta maata.